Case Blue

Kes Biru (Jerman: Fall Blau) ialah rancangan Wehrmacht bagi penyerangan strategik musim panas tahun 1942 di selatan Rusia, yang berlangsung antara 28 Jun hingga 24 November 1942 semasa Perang Dunia Kedua. Objektifnya adalah untuk menawan telaga minyak di Baku (Azerbaijan SSR), Grozny, dan Maikop untuk dua tujuan utama: membolehkan Jerman menambah bekalan bahan api yang sangat rendah, dan juga untuk menghalang Kesatuan Soviet daripada menggunakannya, sekali gus menyebabkan kejatuhan sepenuhnya usaha perang Soviet.

Selepas kegagalan Operasi Barbarossa untuk memusnahkan Kesatuan Soviet sebagai ancaman politik dan ketenteraan pada tahun sebelumnya, Adolf Hitler, Führer Jerman Nazi, menyedari bahawa Jerman kini terlibat dalam perang pelumpuhan, dan beliau juga sedar bahawa bekalan bahan api Jerman semakin meruncing dan tidak dapat meneruskan kemaraan lebih jauh tanpa sumber baharu. Dengan itu, Hitler mengarahkan penyediaan rancangan ofensif untuk musim panas 1942 bagi menguasai telaga minyak Soviet di Caucasus. Operasi ini melibatkan serangan dua hala: satu dari sayap kanan Paksi ke arah telaga minyak Baku dikenali sebagai Operasi Edelweiss, dan satu lagi dari sayap kiri untuk melindungi serangan pertama, bergerak ke arah Stalingrad di sepanjang Sungai Don, dikenali sebagai Operasi Fischreiher..

Kumpulan Tentera Darat Selatan (Heeresgruppe Süd) dari Tentera Darat Jerman dipecahkan kepada Kumpulan Tentera Darat A dan Kumpulan Tentera Darat B (Heeresgruppe A dan B). Kumpulan Tentera  Darat A ditugaskan untuk melaksanakan Operasi Edelweiss dengan menyeberangi Pergunungan Kaukasus ke telaga minyak Baku, manakala Kumpulan Tentera Darat B melindungi sayapnya di sepanjang sungai Volga dengan melaksanakan Operasi Fischreiher. Disokong oleh 2,035 pesawat Luftwaffe dan 1,934 kereta kebal serta meriam serbuan, seramai 1,570,287 anggota Kumpulan Tentera Darat Selatan memulakan serangan pada 28 Jun, mara sejauh 48 kilometer pada hari pertama dan dengan mudah menewaskan 1,715,000 anggota Tentera Merah di hadapan mereka, yang tersalah jangka bahawa serangan Jerman akan tertumpu ke arah Moscow walaupun Blau telah bermula. Kejatuhan mendadak pertahanan Soviet di selatan membolehkan Jerman menawan bahagian barat Voronezh pada 6 Julai dan sampai serta menyeberangi Sungai Don berhampiran Stalingrad pada 26 Julai. Kemaraan Kumpulan Tentera Darat B ke Stalingrad menjadi perlahan pada akhir Julai dan awal Ogos akibat serangan balas berterusan oleh simpanan tentera Soviet yang baru dikerahkan serta gangguan bekalan logistik Jerman yang terlalu panjang. Tentera Jerman menewaskan Soviet dalam Pertempuran Kalach dan pertempuran kemudian berpindah ke dalam bandar itu sendiri pada akhir Ogos. Serangan udara tanpa henti oleh Luftwaffe, tembakan artileri, dan pertempuran dari jalan ke jalan telah memusnahkan keseluruhan bandar dan menyebabkan korban besar di kedua-dua pihak. Selepas tiga bulan bertempur, Jerman menguasai 90% Stalingrad pada 19 November.

Di selatan, Kumpulan Tentera Darat A menawan Rostov pada 23 Julai dan mara dari Don ke arah Caucasus, menawan telaga minyak Maikop yang telah dimusnahkan pada 9 Ogos dan Elista pada 13 Ogos berhampiran pantai Laut Kaspia. Tentangan hebat Soviet dan jarak yang jauh dari pusat bekalan Paksi mengurangkan serangan ofensif kepada kemaraan tempatan sahaja dan menghalang Jerman daripada mencapai objektif strategik utama untuk menawan telaga minyak Baku. Pengebom Luftwaffe telah memusnahkan telaga minyak di Grozny, namun serangan ke atas Baku gagal dijalankan kerana pesawat pejuang Jerman tidak mempunyai julat terbang yang mencukupi.

Bagaimanapun, Tentera Merah menewaskan Jerman di Stalingrad melalui Operasi Uranus dan Operasi Zuhal Kecil. Kekalahan ini memaksa Kuasa Paksi berundur dari Caucasus bagi mengelakkan terputus hubungan apabila Tentera Merah mara dari Stalingrad ke Rostov untuk memotong mereka. Hanya wilayah Kuban yang kekal diduduki sementara oleh tentera Paksi.

Lihat juga
 Kempen minyak Perang Dunia II
 Operasi Braunschweig
 Reichskommissariat Kaukasien

Nota

Army Group A was under direct command of the OKH from 10 September 1942 until 22 November 1942, when Kleist took over.
Not all of those tanks were serviceable at the beginning of the offensive, as tanks were in repair, already engaged in combat, refitting, or not present at the frontline..
Took command upon Bock being relieved by Hitler 17 July.
Took command upon Weichs being raised to army group command 17 July.
KIA 3 October at Storoshewoje on the Middle Don.
Surrendered remains of Sixth Army at Stalingrad 31 January 1943.
A set of plans for Fall Blau held by an officer of one of Stumme's panzer divisions fell into Soviet hands on 19 June. Furious at this breach, Hitler relieved Stumme 21 July and had him court-martialed. Stumme was reassigned to the Afrika Korps and was killed in action 12 October at El Alamein.
Captured at Stalingrad 31 January 1943, died in captivity 9 February 1944.
Executed by firing squad for war crimes November 1947.
Committed suicide October 1944 following arrest by the Gestapo.
Executed by firing squad in Yugoslavia for war crimes February 1947.
Died of a brain tumor in American captivity 12 July 1945.
The Third Romanian Army was later assigned to Army Group B and was one of the two Romanian armies heavily engaged in Operation Uranus.
After the successful completion of the battle for the Kerch Peninsula, 11th Army was split and only parts of it were assigned to Army Group A.
Relieved for military incompetence and reassigned March 1943.
Relieved for military incompetence and reassigned 22 July.
The Seventeenth Army of Army Group A stayed in the Kuban bridgehead.

Rujukan

Bibliografi












 Javrishvili K., Battle of Caucasus: Case for Georgian Alpinists, Translated by Michael P. Willis, 2017.







Category:Sejarah Hungary
Category:Konflik 1942
Category:Perang Dunia Kedua
Category:Tentera Jerman
Category:Perang Jerman-Soviet
Category:Sejarah Romania
Category:Sejarah Itali
Category:Pertempuran
Category:Peperangan